PUST

Pust je čas, ko se našemimo in prelevimo v druga bitja. Tudi mi smo se pripravljali na ta običaj. Veliko smo se pogovarjali o pustu, pustnih šegah in navadah. Tega norčavega dne se posebno veselijo otroci, saj jim je všeč, da se lahko spremenijo v kaj drugega-v kakega pravljičnega junaka ali junaka iz kakšne risanke.

Pri podaljšanem bivanju smo tako teden pred počitnicami začeli izdelovati pustno šemo – klovna. Glavo smo skaširali, za trup smo uporabili veliko kartonasto škatlo, roke in noge pa smo naredili iz tulcev valovite lepenke. Čevlji klovna sta bili dve manjši škatli, kateri smo nekoliko preoblikovali v čevlja. Ko ja bil klovn sestavljen, smo pričeli s poslikavo. Pri slikanju s tempera barvami so učenci zelo uživali. Sproti smo se dogovarjali o poteku in načinu poslikave. Ko je bil klovn v celoti poslikan, smo ga dali na hodnik, kjer je razveseljeval še druge učence in naznanjal prihod pusta.